CELEX: 22014D0717(01)
Language: hr
Date: 2014-06-20 00:00:00
Title: Preporuka Vijeća za pridruživanje EU-Libanon od 20. lipnja 2014. o provedbi drugog akcijskog plana Europske politike susjedstva EU-Libanon

17.7.2014   
            
            
               HR
            
            
               Službeni list Europske unije
            
            
               C 227/1
            
         PREPORUKA VIJEĆA ZA PRIDRUŽIVANJE EU-LIBANON
   od 20. lipnja 2014.
   o provedbi drugog akcijskog plana Europske politike susjedstva EU-Libanon
   2014/C 227/01
   VIJEĆE ZA PRIDRUŽIVANJE EU-LIBANON,
   uzimajući u obzir Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Libanona, s druge strane („Sporazum”), a posebno njegov članak 76. stavak 2.,
   budući da:
   
               (1)
            
            
               Na temelju članka 86. Sporazuma, stranke trebaju poduzeti sve opće ili posebne mjere potrebne za ispunjavanje svojih obveza iz Sporazuma te trebaju nastojati ostvariti ciljeve utvrđene u Sporazumu.
            
         
               (2)
            
            
               Stranke Sporazuma usuglasile su se o tekstu drugog akcijskog plana Europske politike susjedstva EU-Libanon („akcijski plan EU-Libanon”).
            
         
               (3)
            
            
               Akcijski plan EU-Libanon podržavat će provedbu Sporazuma objašnjavanjem i sporazumom između stranaka o konkretnim koracima koji će pružiti praktične upute za provedbu Sporazuma.
            
         
               (4)
            
            
               Akcijski plan EU-Libanon služi dvostrukoj svrsi, određivanju konkretnih koraka za ispunjavanje obveza stranaka utvrđenih Sporazumom i pružanju šireg okvira za daljnje jačanje odnosa između EU-a i Libanona sa ciljem uključivanja znatne mjere gospodarske integracije i produbljenja političke suradnje, u skladu s općim ciljevima Sporazuma,
            
         DONIJELO JE OVU PREPORUKU:
   Jedini članak
   Vijeće za pridruživanje preporuča da stranke provedu akcijski plan EU-Libanon (1), u mjeri u kojoj je provedba usmjerena na postizanje ciljeva Euro-mediteranskog sporazuma o pridruživanju između Europske zajednice i njezinih država članica, s jedne strane, i Republike Libanona, s druge strane.
   
      Sastavljeno u Bruxellesu 20. lipnja 2014.
      
         
            Za Vijeće za pridruživanje
         
         
            Predsjednica
         
         C. ASHTON
      
   
   
      (1)  Vidjeti dokument 17588/13 na http://register.consilium.europa.eu